[{"text_idx": "#000003", "text": "Sut i ddod o hyd i swydd"}, {"text_idx": "#000005", "text": "Mae gan Gweithffyrdd+ rwydwaith o gyflogwyr sy'n recriwtio drwy ddefnyddio gwasanaeth Gweithffyrdd+.\nGall Gweithffyrdd+ roi eich enw ymlaen ar gyfer swyddi gwag."}, {"text_idx": "#000006", "text": "Hyfforddiant a ariennir, ar-lein ac wyneb yn wyneb"}, {"text_idx": "#000007", "text": "Popeth o dechnegydd ewinedd i weithredwr wagen fforch godi!\nCymwysterau a thystysgrifau gan gynnwys cerdyn CSCS.\nWedi'i ariannu'n llawn, does dim angen i'r cyfranogwr dalu ceiniog."}, {"text_idx": "#000008", "text": "Profiadau gwaith i ddatblygu sgiliau.\nMae cyflogwyr yn gwerthfawrogi profiad gwaith"}, {"text_idx": "#000009", "text": "Helpu eraill a helpu'ch hun\nCreu argraff ar gyflogwyr y dyfodol."}, {"text_idx": "#000010", "text": "Trwydded yrru wagen fforch godi yn rhoi hwb i Justin"}, {"text_idx": "#000011", "text": "Dechreuodd taith Justin i fywyd gwell pan gyfeiriodd ei Ganolfan Waith ef i wasanaeth Gweithffyrdd+, sef y gwasanaeth sy\u2019n ymroddedig i helpu pobl ddi-waith i wneud bywydau gwell i\u2019w hunain."}, {"text_idx": "#000012", "text": "Darparodd Gweithffyrdd+ gefnogaeth a ariannwyd yn llawn i Justin, gan glustnodi Sam Mears iddo fel mentor Gweithffyrdd+ profiadol i weithio gydag ef ar sail un i un.\nHelpodd Sam Justin i sylweddoli bod gweithio fel gyrrwr wagen fforch godi yn rhywbeth y gallai ei wneud ac, yn hollbwysig, y byddai\u2019n mwynhau ei wneud. Gyda\u2019r prif nod o gyflawni hyn, ymchwiliodd Sam a daeth o hyd i gwrs hyfforddiant ar gyfer gweithredu wagen fforch godi. Talodd Gweithffyrdd+ am yr holl hyfforddiant, y prawf gyrru a\u2019r drwydded yrru. Roedd Justin wrth ei fodd a manteisiodd ef yn llawn ar y cyfle hwn a phasiodd y profion yn fuan i gymhwyso fel Gweithredwr Wagen Fforch Godi."}, {"text_idx": "#000013", "text": "Y cam nesaf oedd i Sam helpu Justin wrth iddo chwilio am swydd, datblygu sgiliau cyfweliad ac, yn bwysicaf oll, hybu ei hyder. Gyda chefnogaeth barhaus gan Gweithffyrdd+, llwyddodd Justin i ennill ei swydd gyntaf erioed fel gyrrwr wagen fforch godi i gwmni lleol ac roedd wrth ei fodd."}, {"text_idx": "#000014", "text": "Dywedodd Justin, \u201cCefais fy ngeni gyda\u2019m calon ar ochr anghywir fy nghorff; mae gennyf arthritis difrifol yn fy nghyhyrau ac mae gennyf fag ileostomi. Roedd fy mhroblemau iechyd yn fy rhwystro rhag cael swydd. Roedd bywyd yn anobeithiol ac roedd gwir angen help arnaf. Mae Gweithffyrdd+ wedi bod yn wych a rhoddodd fy mentor Sam hwb mawr i\u2019m hyder ynghyd a\u0302\u2019r holl gefnogaeth roedd ei angen arnaf i gael trwydded yrru wagen fforch godi. Yna rhoddodd Sam gymorth i mi ddod o hyd i swydd amser llawn fel gyrrwr wagen fforch godi. Ond yn bennaf oll, gwnaeth Sam fy helpu i weld heibio fy anableddau i gyrraedd fy nodau.\u201d"}, {"text_idx": "#000015", "text": "Mae Gweithffyrdd+ yn ymdrin a\u0302\u2019r rhwystrau sy\u2019n atal unigolion rhag ennill cyflogaeth. Mae\u2019r prosiect yn darparu cefnogaeth gyda chwilio am swydd, CVs, ffurflenni cais, sgiliau cyfweliad a mynediad at hyfforddiant. Mae cyfranogwyr hefyd yn cael eu cydweddu a\u0302 busnesau lleol, gan eu helpu i gael y profiad angenrheidiol i gael swydd tymor hir. Ariennir Gweithffyrdd+ yn rhannol gan Gronfa Gymdeithasol Ewrop drwy Lywodraeth Cymru.\nDywedodd Justin hefyd, \u201cMae Gweithffyrdd+ wedi bod yn ardderchog. Gwnaethant i mi gredu yn fy hun ac ennill fy nghymhwyster a\u2019m swydd gyntaf erioed. Drwy waith, mae fy mywyd wedi ehangu. Mae gennyf ffrindiau erbyn hyn ac mae fy hyder yn uwch nag erioed o\u2019r blaen. Mae\u2019n bleser gennyf dderbyn cyflog rheolaidd, rwyf wedi prynu car ac mae sefydlogrwydd ariannol gennyf a\u2019m partner erbyn hyn. Byddwn i\u2019n argymell Gweithffyrdd+ yn llwyr i unrhyw un sydd am ennill cyflogaeth, ni waeth pa rwystrau maent yn eu hwynebu.\u201d"}, {"text_idx": "#000016", "text": "Cysylltwch a\u0302 ni yn Gweithfyrdd+ Abertawe"}, {"text_idx": "#000017", "text": "Ffoniwch am sgwrs anffurfiol i weld sut gall Gweithffyrdd+ eich helpu chi"}, {"text_idx": "#000018", "text": "Nod Gweithffyrdd+ yw helpu pobl ddi-waith i wella\u2019u bywydau drwy ddarparu cefnogaeth i helpu pobl i ddod o hyd i gyflogaeth, hyfforddiant, profiad gwaith a chyfleoedd gwirfoddoli."}]